สังคมข่าวหุ้น
รีบาวด์ทางเทคนิค ดัชนีวานนี้ปิดที่ 1,539.32 จุด บวก 5.89 จุด จับตาหุ้นกลุ่มไฟแนนซ์ วันนี้ประชุมคณะอนุกรรมการฯ สคบ.จะเคาะหรือไม่เคาะ
รีบาวด์ทางเทคนิค ดัชนีวานนี้ปิดที่ 1,539.32 จุด บวก 5.89 จุด จับตาหุ้นกลุ่มไฟแนนซ์ วันนี้ประชุมคณะอนุกรรมการฯ สคบ.จะเคาะหรือไม่เคาะ
20 ก.ค. 2565

รีบาวด์ทางเทคนิค
ดัชนีวานนี้ปิดที่ 1,539.32 จุด บวก 5.89 จุด จับตาหุ้นกลุ่มไฟแนนซ์ วันนี้ประชุมคณะอนุกรรมการฯ สคบ.จะเคาะหรือไม่เคาะ เพดานดอกเบี้ยสินเชื่อเช่าซื้อ SAWAD, MTC, TIDLOR, AMANAH ราคาหุ้นร่วงซึมซับผลกระทบไปมากแล้ว ถ้าออกมาเกิน 26% ก็ถือว่าดีงาม โดยเฉพาะในกลุ่มเช่าซื้อรถมอเตอร์ไซค์
กลุ่มอิเล็กทรอนิกส์บวก DELTA และ KCE นำโดย NASDAQ พุ่ง บาทอ่อนหนุน Q2/2565 สดใส ดัชนีหุ้นกลุ่มอิเล็กทรอนิกส์บวก 4.73% ได้รับปัจจัยหลักจากดัชนี NASDAQ ดีดขึ้นมาแรง และเงินบาทอ่อนมีส่วนช่วยหนุนรายได้จากการส่งออก และแนวโน้มผลประกอบการไตรมาส 2/2565 ส่วนใหญ่ออกมาดี
COM7 บวกแรง บล.เคจีไอ ประเมินราคาหุ้น บมจ.คอมเซเว่น ปรับลงสะท้อนความกังวลต่อกำลังซื้อในประเทศจากสถานการณ์เงินเฟ้อสูงไปพอสมควรแล้ว ไตรมาส 2/2565 ยังเติบโต 34% มอง Valuation ไม่แพง เป้าพื้นฐาน 52 บาท
นันทวรรณ สุวรรณเดช ประธานเจ้าหน้าที่บริหาร บมจ.ดู เดย์ ดรีม (DDD) พร้อมปรับองค์กรจากธุรกิจ Skin Care สู่ธุรกิจ Wellness &amp; Lifestyle แบบเต็มตัว พร้อมสร้างแบรนด์ต่าง ๆ ของ DDD Group ให้เป็นส่วนหนึ่งในชีวิตประจำวันของทุกคน เพื่อนำพา DDD Group เติบโตและก้าวไปข้างหน้า โดยใช้การรวมศูนย์ One DDD เป็นแกนหลักประกอบด้วย 1.One Roof 2.One Resource และ 3.One Dream ในการขับเคลื่อนการเติบโตเพื่อให้เพิ่มประสิทธิภาพการทำงาน และเพื่อให้พนักงานทุกคนรวมใจกันเป็นหนึ่งเดียว
รวินทร์ บุญญานุสาสน์ รองกรรมการผู้จัดการใหญ่ สายงานธุรกิจตลาดเงินตลาดทุน ปลื้ม หุ้นกู้ดิจิทัลแสนสิริ ประชาชนตอบรับจองซื้อผ่านแอปฯ “เป๋าตัง” ล้นหลาม กวาดยอดขายครบ 2,000 ล้านบาท ภายใน 8 นาที 38 วินาที ตอกย้ำความสำเร็จของความร่วมมือระหว่าง “แสนสิริ” และ “กรุงไทย” ตอบโจทย์ผู้ลงทุนยุคใหม่ ซื้อ ขาย ง่ายได้ทันที 24 ชม.
BCPG ได้สรุปข้อมูลธุรกิจ Q2/2565 ถึงปริมาณการผลิตไฟฟ้ารวม 226.8 MW เพิ่มขึ้น เมื่อเทียบกับ Q2/2564 มีจำนวน 189.1 MW โดยหลักเป็นผลมาจาก COD โรงไฟฟ้าพลังงานแสงอาทิตย์ในประเทศญี่ปุ่น ทั้งหมด 3 โครงการ ได้แก่ โครงการชิบะ 1 โครงการโคมากาเนะ และโครงการยาบุกิ และปริมาณการผลิตไฟฟ้าของโรงไฟฟ้าพลังงานแสงอาทิตย์ในประเทศเพิ่มขึ้น
สายสีส้มจบไม่ลง BTS เดินหน้าร้อง DSI ล่าสุดสุรมนต์ มีเมศกุล ผู้รับมอบอำนาจจาก บมจ. ระบบขนส่งมวลชนกรุงเทพ (BTSC) ซึ่งเป็นผู้ประกอบการกิจการขนส่งมวลชนระบบรถไฟฟ้า และเป็นบริษัทในกลุ่ม บมจ.บีทีเอส กรุ๊ป โฮลดิ้งส์ (BTS) ได้มาร้องทุกข์กล่าวโทษต่อพนักงานสอบสวนคดีพิเศษ ให้ดำเนินการสืบสวนสอบสวนดำเนินคดีกับผู้กระทำความผิดกรณีที่การรถไฟฟ้าขนส่งมวลชนแห่งประเทศไทย (รฟม.) ได้ออกประกาศเชิญชวนเอกชนร่วมลงทุนในโครงการรถไฟฟ้าสายสีส้มช่วงบางขุนนนท์-มีนบุรี (สุวินทวงศ์) ส่วนตะวันตก (ช่วงบางขุนนนท์ ศูนย์วัฒนธรรมฯ)